和碩特南右翼末旗

和碩特南右翼末旗是青海蒙古的一旗，俗稱“足里蓋札薩、居勒蓋札薩”。顧實汗之裔。康熙三十六年封輔國公，晉固山貝子。雍正元年削爵。三年，授札薩克一等台吉，世襲。佐領一。牧地在黃河北岸，有錫尼諾爾。東至烏蘭布拉克，南至黃河舒爾古勒渡口，西至西拉珠爾格西山木魯，北至巴顏布拉克。錫尼諾爾在旗東界，其南岸與烏蘭河北入黃河之處相直。黃河自此北折，東逕貴德廳北，入西寧府界。

沿革 
札薩克一等台吉遊牧。羅布藏達爾札，號車臣岱青。父卓里克圖岱青，顧實汗次子鄂木布之次子也。康熙三十六年(1697年)，和碩特諸台吉入覲，羅布藏達爾札幼，不獲至，母阿勒達爾以聞，詔封輔國公。五十年(1711年)來朝，晉固山貝子，尋授盟長。六十一年(1722年)，卒。子濟克濟札布降襲輔國公。雍正元年(1723年)，羅卜藏丹津脅之叛，二年降，議罪削爵。三年．詔仍領遊牧眾，授札薩克一等台吉。乾隆四十七年(1782年)，詔世襲罔替。

歷任札薩克羋一之.《青海蒙古族歷史簡編》.青海人民出版社,1993年10月第1版.第305-311頁

參考資料 

中华民国青海省行政区划
中华民国的旗
和硕特
青海蒙古三十旗